**Sociālā darba speciālistu sadarbības padomes (SDSSP) sēdes**

PROTOKOLS Nr.3/2021

Rīgā, 2021.gada 15.septembrī

Attālināti tiešsaistes platformā Zoom plkst. 11:00

SĒDĒ PIEDALĀS:

Padomes vadītāja:

**Ilze Skrodele-Dubrovska**, Labklājības ministrijas (turpmāk – LM) Metodiskās vadības un kontroles departamenta direktore

Padomes locekļi:

**Agnese Jurjāne**, LM Metodiskās vadības un kontroles departamenta direktores vietniece

**Mārtiņš Moors**, Rīgas domes Labklājības departamenta Sociālās pārvaldes priekšnieks, Sociālo darbinieku biedrības valdes priekšsēdētāja vietnieks

**Linda Ozola,** Sociālo darbinieku biedrības valdes locekle

**Rita Orska**, Rēzeknes Tehnoloģiju akadēmijas studiju virziena “Sociālā labklājība” vadītāja

**Ina Balgalve**, Latvijas Pašvaldību sociālo dienestu vadītāju apvienības valdes priekšsēdētājas vietniece

**Kaija Muceniece,** Valmieras pilsētas pašvaldības iestādes “Sociālo lietu pārvalde” vadītāja

**Līga Rasnača,** Latvijas Universitātes Sociālo zinātņu fakultātes Sociālā darba profesionālās maģistra studiju programmas direktore, docente

**Mudīte Kruvese**, Ieslodzījumu vietas pārvaldes Risku un vajadzību izvērtēšanas daļas Galvenā inspektore

**Inese Lūsēna- Ezera,** Liepājas universitātes direktore

**Rita Rindža**, Rīgas 1.slimnīcas Hronisko slimnieku īslaicīgās aprūpes nodaļas vadītāja – sociālā darbiniece

**Ina Behmane,** Saldus novada pašvaldības aģentūras "Sociālais dienests" direktore, Latvijas pašvaldību sociālo dienestu vadītāju apvienības pārstāve

**Andra Mite**, Baltijas Starptautiskās akadēmijas studiju virziena „Sociālā labklājība” vadītāja, docente

Citi:

**Maija Muceniece**, LM ESF projekta “Profesionālā sociālā darba attīstība pašvaldībā” (turpmāk – Projekts) vecākā eksperte

**Liesma Ose**, Projekta vecākā eksperte

**Dace Zvirgzdiņa**, Projekta vecākā eksperte

**Egita Sāre**, LM Eiropas Savienības struktūrfondu departamenta vecākā eksperte

**Diāna Jakaite**, LM Sociālās politikas plānošanas un attīstības departamenta (SPPAD) direktore

**Inese Veinberga,** LM Metodiskās vadības un kontroles departamenta vecākā referente

**Daiga Muktupāvela**, LM Metodiskās vadības un kontroles departamenta vecākā eksperte

**Ervīns Alksnis**, Ventspils pilsētas bāriņtiesas priekšsēdētājs

**Valters Dolacis**, Latvijas Kristīgās akadēmijas lektors

**Ina Vīksniņa**, Latvijas Universitātes P.Stradiņa medicīnas koledžas Sociālās labklājības virziena un Sociālās aprūpes katedras vadītāja

**Aiga Romāne -Meiere**, Sociālā darba PBSP studiju direktore, SPPI zinātniskā asistente

Sēdi protokolē:

**Inese Veinberga,** LM Metodiskās vadības un kontroles departamenta vecākā referente

**Darba kārtība:**

1. Sanāksmes atklāšana un Padomes sēdes darba kārtības apstiprināšana.
2. Sociālās aizsardzības un darba tirgus politikas pamatnostādnes 2021. – 2027. gadam.
3. Aktualitātes LM Eiropas Sociālā fonda projektā “Profesionāla sociālā darba attīstība pašvaldībās” **(Nr. 9.2.1.1/15/I/001)** (SD projekts).
4. Sociālā darba izglītības attīstības jautājumi.
5. Par sociālo darbinieku vasaras skolu norisi.
6. Dažādi jautājumi.

**Sēdes norise:**

**1.**

**Sanāksmes atklāšana un Padomes sēdes darba kārtības apstiprināšana**

**(****I.Skrodele-Dubrovska)**

*I.Skrodele-Dubrovska* atklāj Sociālā darba speciālistu sadarbības padomes (turpmāk - Padome) sēdi un dalībnieki apstiprina sēdes darba kārtību (skatīt pielikumā nr.1).

**2.**

**Sociālās aizsardzības un darba tirgus politikas pamatnostādnes 2021. – 2027. gadam.**

 **(D.Jakaite)**

**Diskusijā piedalās vairāki Padomes locekļi**

*D.Jakaite* iepazīstina Padomes sēdes dalībniekus ar “Sociālās aizsardzības un darba tirgus politikas pamatnostādnes 2021. – 2027. gadam” (skatīt pielikumā nr.2).

*M.Moors* atzīmē, ka bērnu un ģimeņu pamatnostādņu un sociālo pakalpojumu jautājumu šajās pamatnostādnēs sinhronizācija ir vislielākā problēma. Būtu nepieciešams ģimeņu pamatnostādnēs iestrādāt virzienu, lai risinātu preventīvos jautājumus ģimenēs, nevis strādāt ar problemātisko situāciju risināšanu.

*D.Jakaite* piekrīt, ka ir šāda problēma un to risinās pie bērnu, jauniešu un ģimeņu pamatnostādņu izstrādes. Ministrijai ir dilemma, kurās pamatnostādnēs šos jautājumus iekļaut, jo ir arī sociālās aizsardzības pamatnostādnes.

*I.Behmane* vajadzētu domāt par Finanšu ministrijas iesaisti, jo bez finanšu resursu piesaistes plānu nevarēs izpildīt. Turpināsies finanšu apjoma samazināšana pašvaldībām, kā pašlaik tiek ziņots. Būtu preventīvi jārunā ar pašvaldībām par sociālo dienestu specializāciju un plānoto sociālo pakalpojuma grozu.

*D.Jakaite* saka, ka šiem nozares mērķiem, plāniem, idejām ir jābūt, lai varētu piesaistīt finanšu resursus un pierādīt to nepieciešamību.Piekrīt, ka darbībai ir jābūt preventīvai. Kopumā finansējums nozarei ir par mazu. Mums izdevās no ES fondiem iegūt finansējumu sociālā darba attīstībai.

*I.Skrodele-Dubrovska* piekrīt, ka par pakalpojumu grozu ir jārunā jau šī gada nogalē sociālā darba ietvarā, bet jāņem vērā tuvojošos epidemioloģiskā situācijas apstākļus.

**3.**

**Aktualitātes LM Eiropas Sociālā fonda projektā “Profesionāla sociālā darba attīstība pašvaldībās”** (**Nr. 9.2.1.1/15/I/001) (SD projekts).**

**(M.Muceniece)**

*M.Muceniece* iepazīstina Padomes sēdes dalībniekus ar aktuālākajām lietām, kas šobrīd norisinās SD projektā (skatīt pielikumā nr.3).

**4.**

**Sociālā darba izglītības attīstības jautājumi.**

**(L.Ose)**

**Diskusijā piedalās vairāki Padomes locekļi**

*L.Ose* iepazīstina Padomes sēdes dalībniekus ar sociālā darba izglītības attīstības jautājumiem (skatīt pielikumu nr.4), tai skaitā par informatīvo ziņojumu par valsts pasūtījumu profesionālajai augstākajai izglītībai sociālajā darbā, saprašanās memorandu par savstarpējo sadarbību sociālā darba jomas izglītības pilnveidei un attīstībai, priekšlikumu izveidot SDSSP struktūrvienību – padomi izglītības jautājumu risināšanai.

*M.Moors* jautā, vai būs lielāks valsts pasūtījums studentu vietām?

*L.Ose* atbild, ka neatkarīgi no izpētes strādājam, lai palielinātu studentu budžeta vietas. Strādājot kopā mūsu ministrijai ar Izglītības un zinātnes ministriju bija priekšlikums veidot divpusējus vai trīspusējus studiju finansēšanas modeļus. Ir sagatavota aptauja par darba devēju gatavību iesaistīties finansējuma modelī. Kritēriji palīdzēs noskaidrot labākās studiju programmas un pilnveidot tās.

*M.Moors* informē, ka Stradiņu augstskola šogad nav atvērusi maģistru programmu un paredzējusi valsts budžeta finansētās vietas. Varbūt tas ir saistīts ar ministriju nespēju vienoties par šo vietu finansēšanu.

*L.Ose* informē, ka ministrija ir aizsūtījusi Veselības ministrijai par šo tēmu argumentētu vēstuli un cer uz nākamā gada budžeta vietu sadalījumu.

*K.Muceniece* informē, ka tiekoties ar nevalstiskajām organizācijām un ilgstošās aprūpes iestādēm iezīmējās, ka ir problēma ar mācību nodrošināšanu sociālajiem aprūpētājiem tuvāk dzīvesvietai.

*A.Jurjāne* atbild, ka projekta ietvaros ir doma aprūpētājus apmācīt ne tikai Rīgas reģionā, bet arī pārējos reģionos uz vietas.

**5.**

**Par sociālo darbinieku vasaras skolu norisi.**

 **(D.Muktupāvela)**

*D.Muktupāvela* īsumā iepazīstina Padomes sēdes dalībniekus par sociālo darbinieku vasaras skolu norisi. Šogad no valsts budžeta līdzekļiem tiek organizētas divas vasaras skolas. Viena jau ir notikusi no 8. līdz 10.septembrim sociālajiem darbiniekiem darbam ar vardarbībā cietušajām un vardarbību veikušajām pilngadīgajām personām saistībā ar izstrādāto metodiku. Kopumā piedalījās tikai 18 dalībnieki. Nākamā vasaras skola plānota no 21. līdz 23. septembrim sociālajiem darbiniekiem darbā ar ģimenēm ar bērniem. Plānojas, ka piedalīsies 30 dalībnieki.

**6.**

**Dažādi jautājumi**

**(I.Skrodele-Dubrovska)**

*I.Skrodele-Dubrovska* informē Padomes dalībniekus par vakcinācijas pret Covid-19 gaitu.

**Padomes lēmumi** –

Netika pieņemti.

Sēdes noslēgums 13:30.

Pielikumā sēdes materiāli:

1. Padomes sēdes darba kārtība.
2. Prezentācija “Sociālās aizsardzības un darba tirgus politikas pamatnostādnes 2021–2027”.
3. Prezentācija “Aktualitātes Projektā”.
4. Prezentācija “Aktualitātes sociālā darba izglītības jautājumos: valsts pasūtījums, sadarbības memorands, SDSSP struktūrvienības projekts”.

Sēdi vadīja I. Skrodele-Dubrovska

Protokolēja I. Veinberga